स्टेट हाइवे पर लग रही मिर्च की बोली
भास्कर न्यूज | छाण
लाखोंरुपए खर्च कर किसानों को मिर्च की फसल का उचित मुनाफा दिलाने के लिए सरकार द्वारा कस्बे में गौण कृषि उपज मंडी का निर्माण किया गया, लेकिन मंडी अधिकारियों की लापरवाही की वजह से मिर्च की बोली मंडी प्रांगण में नहीं लगाकर स्टेट हाइवे पर व्यापारियों द्वारा अपनी मनमानी करके लगाई जा रही है। इसका खामियाजा किसानों को भुगतना पड़ रहा है।
कमकीमत में बेचनी पड़ रही है मिर्च : गौणमिर्च मंडी के अलावा आधे व्यापारियों द्वारा स्टेट हाइवे पर मिर्च खरीदने की वजह से किसानों को अपनी मिर्च के उचित दाम नहीं मिल पा रहे हैं। अगर एक ही जगह सभी व्यापारी मिर्च की बोली लगाए तो किसानों को मिर्च का अच्छा भाव मिल सकता है, लेकिन मंडी अधिकारियों की लापरवाही की वजह से किसानों को कम भाव में ही अपनी मिर्च बेचनी पड़ रही है।
^कुछ व्यापरियों द्वारा स्टेट हाइवे पर किसानों से मिर्च खरीदी जा रही है, जिससे किसानों को उचित दाम नहीं मिल पा रहे हैं। व्यापारियों से राजस्व की वसूली उनके द्वारा सुखाई गई मिर्च से प्लॉट पर जाकर की जाती है। अतः राजस्व का कोई नुकसान नहीं हो रहा है। मैंने एसपी को इस बारे में अवगत करवाकर पुलिस सहायता की मांग की है, लेकिन पुलिस की ओर से सहायता नहीं मिल पा रही है। रामपालशर्मा, सचिव, कृषि उपज मंडी, सवाई माधोपुर
^मिर्चकी बोली मंडी प्रांगण में लगवाने का कार्य मंडी अधिकारियों का है। मंडी अधिकारियों ने आज तक हमसे लिखित में पुलिस सहायता की मांग नहीं की है। अगर मंडी अधिकारी यह कहते है कि पुलिस हमारा सहयोग नहीं कर रही है तो वह प्रशासन को अवगत करवाए। कैलाशजिंदल, थानाधिकारी खंडार
हाइवे पर लगा दिए कांटे
मिर्चके व्यापारियों ने अब तो हाइवे पर ही मिर्च तोलने के लिए कांटें लगा दिए हैं, जिससे छाण स्थित गौण कृषि उपज मंडी का कोई औचित्य नहीं रह गया है। रोड पर ही मिर्च का व्यापार चलने से गौण कृषि उपज मंडी में सन्नाटा सा पसरा रहता है। टोंक-शिवपुरी स्टेट हाइवे पर व्यस्ततम मार्ग होने की वजह से वाहनों को आवाजाही अधिक रहती है। किसानों द्वारा मिर्च को वाहनों में भरकर लाने के दौरान सड़क पर आड़े-तिरछे वाहन खड़े कर दिए जाते हैं, जिससे जाम लग जाता हैं। एक बार जाम लगने के बाद घंटों तक जाम नही खुलता है, जिसका खामियाजा यात्रियों को भुगतना पड़ता है।
hin_Deva mar_Deva hin_Deva hin_Deva hin_Deva hin_Deva hin_Deva hin_Deva